Oj, golube, moj golube
"Oj, golube, moj golube" najpoznatija je sevdalinka iz Sandžaka, tačnije, iz Sjenice. Nastala je iz žala za pobijenima 1809. tokom bitke s Karađorđem u Sjenici, kada je stradao veći broj muslimana u tom malom gradu.

OJ, GOLUBE, MOJ GOLUBE

(zabilježila Fatima Muminović u Sjenici)

Oj, golube, moj golube,
ne padaj mi na maline, goro zelena,
ne padaj mi na maline, ružo rumena!

Oj, golube, siv golube,
maline su još zelene, goro zelena,
maline su još zelene, ružo rumena!

Oj, golube, moj golube,
kad maline zrele budu, goro zelena,
i same će opadati, ružo rumena!

Oj, golube, siv golube,
kano suze djevojačke, goro zelena,
djevojačke i momačke, ružo rumena!

Oj, golube, moj golube,
a ja ću ih ubirati, goro zelena,
mome dragom donositi, ružo rumena!

Note i reference